als_Latn dik_Latn sag_Latn
Nëna e shtatë nga tetë fëmijët që u gjetën të pajetë në një shtëpi në Karnis në Australinë Veriore është arrestuar, pasi është e dyshuara kryesore për vrasjen e tyre. Këtë fakt e ka njoftuar shefi i policisë në rajonin Kuinsland. Ai tha se arrestimi i 37-vjeçares është kryer pasi ajo u mor në pyetje nga uniformat blu. Nëna e fëmijëve gjendet aktualisht në një spital nën mbikëqyrjen e policisë. Gjendja e saj shëndetësore është e stabilizuar, pavarësisht plagëve që ka në trup. Sipas mediave dyshohet se 37-vjeçaraj i ka shkaktuar vetë lëndimet me një thikë të gjetur në shtëpi. Ajo besohet se me të njëjtën arme te ftohtë ka kryer krimin. Viktimat kanë qenë të moshës prej 18 muaj deri në 15 vjeç. Mjekët po kryejnë ekzaminimet mjekoligjore per te kuptuar motivin e masakrës. Kjo ngjarje e rëndë është e dytë brenda javës në Australi pas pengmarrjes në një lokal në Sidnei.
als_Latn